《邀邓太素欧于奇周孟修卢时行陈彝甫但和叔汪》
明代·多炡

湖山看不厌，秋尽最宜人。
枫叶经霜醉，絺花过雨新。
萦回盘马客，潇洒好鹅宾。
携手论文处，行藏已出尘。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。